Diari Oficial de la Generalitat Valenciana


Sumari del DOGV 1271, del 26-03-1990 (1990/816958)

RESOLUCIÓ de 7 de febrer de 1990, del Conseller d'Obres Públiques, Urbanisme i Transports, per la qual autoritza la sol.licitud per a realitzar la revisió anticipada de les normes subsidiàries de planejament municipal de Massalfassar segons els objectius plantejats per l'Ajuntament i tenint en compte el criteri favorable de la Comissió Territorial d'Urbanisme de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1271

Data del DOGV
:   26-03-1990

Secció del DOGV
:   ALTRES DISPOSICIONS

Número del document
:   1990/816958


Data del document
:   07-02-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 7 de febrer de 1990, del Conseller d'Obres Públiques, Urbanisme i Transports, per la qual s'autoritza la sol.licitud per a realitzar la revisió anticipada de les Normes Subsidiàries de Planejament Municipal de Massalfassar segons els objectius plantejats per l'Ajuntament i tenint en compte el criteri favorable de la Comissió Territorial d'Urbanisme de València.  
Vist l?expedient de sol·licitud d'autorització per a la revisió anticipada de les Normes Subsidiàries de Planejament Municipal de Massalfassar (València).  
Vist, que l'Ajuntament de Massalfassar en la sessió plenària celebrada el 26 de juny de 1989 va adoptar l'Acord de revisió de les Normes Subsidiàries de Planejament Municipal.  
Vist, que amb data 4 d'octubre de 1989 mitjançant escrit de l'Alcaldia es va sol·licitar a la Conselleria d'Obres Públiques, Urbanisme i Transports, l'autorització per a dur a terme l'esmentada revisió i s'hi exposaven com a motius, adequar el planejament a les Normes de Coordinació Metropolitana i variar determinats aspectes de la planificació vigent per a satisfer necessitats noves i donar solució a qüestions que s'han plantejat al llarg de la vigència de les normes actuals.  
Vist, que la Comissió Territorial d'Urbanisme de València en la sessió celebrada amb data 28 de novembre de 1989 va acordar informar favorablement la sol·licitud de revisió anticipada de les esmentades Normes Subsidiàries formulades per l?Ajuntament.  
Atés, que la revisió plantejada per l?Ajuntament de Massalfassar no està prevista en et planejament vigent, es requereix, d'acord amb l'establert en l'article 47-2 de la Llei de Sòl, autorització del conseller d'Obres Públiques, Urbanisme i Transports després de l'informe de la Comissió Territorial d'Urbanisme.  
Atés, que els objectius perseguits per l?Ajuntament de Massalfassar amb la revisió que es planteja estan justificats i per tant es considera pertinent que els autoritze.  
Vistos els preceptes legals esmentats, la Llei del Sòl, la Llei de Procediment Administratiu i d'altres d?aplicació escaient, he resolt:  
Autoritzar la sol·licitud per a realitzar la revisió anticipada de les Normes Subsidiàries de Planejament Municipal de Massalfassar segons els objectius plantejats per l'Ajuntament i tenint en compte el criteri favorable de la Comissió Territorial d'Urbanisme de València.  
Contra aquesta resolució, que esgota la via administrativa, es pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana dins el termini de dos mesos comptats a partir de l?endemà del dia de la publicació d'aquesta resolució, sense perjudici de la interposició de qualsevol altre recurs que es considere pertinent.  
València, 7 de febrer de 1990. - El conseller d'Obres Públiques, Urbanisme i Transports: Eugeni Burriel de Orueta.